Зварот адвакацкай супольнасці Польшчы з’яўляецца рэакцыяй на дзеянні кваліфікацыйнай камісіі пры Міністэрстве юстыцыі Рэспублікі Беларусь, якая ажыццяўляе праверку прафесійнай кваліфікацыі адвакатаў. У прыватнасці Камісія прыводзіць факт адвольнага пазбаўлення права на прафесію адвакаткі Ганны Бахціной і тое, што некаторыя іншыя адвакаты былі пераатэставаныя ўмоўна. Асаблівы пратэст Камісіі выклікае рашэнне аб пазбаўленні Бахціной ліцэнзіі адваката з прычыны «адсутнасці прафесійных навыкаў», у той час як яна мае амаль 40-гадовы досвед юрыдычнай працы.